Vihreät / Euroopan vapaa allianssi -ryhmä

**Vihreät / Euroopan vapaa allianssi -ryhmä** (), lyhyemmin **Vihreät/EVA** tai **Greens/EFA** on vuonna 1999 perustettu Euroopan parlamentissa toimiva poliittinen ryhmä. Siihen kuuluvat Euroopan vihreä puolue ja Euroopan vapaa allianssi, ja puheenjohtajat ovat poikkeuksetta olleet Vihreitä. Suomesta jäsenenä ovat Vihreän liiton europarlamentaarikot.

Vihreää ryhmää on luonnehdittu Euroopan parlamentissa verrattain yhtenäiseksi, tiiviiksi ja EU-myönteiseksi ryhmäksi. Ryhmän politiikka keskittyy vahvasti ympäristöpolitiikkaan, mutta myös ulkopolitiikka ja ihmisoikeudet ovat ryhmälle tärkeitä. Monissa muissa asioissa, kuten talouspolitiikassa, ryhmä on enemmän taka-alalla.

## Historia
Vihreän liikkeen ensimmäiset edustajat valittiin europarlamenttiin vuonna 1984, mutta 11 europarlamentaarikolla heidän määränsä oli liian vähäinen poliittisen ryhmän muodostamiseen. Ensimmäinen vihreä ryhmä muodostui vuonna 1989, jolloin se myös otti käyttöön kahden puheenjohtajan mallin.

Ensimmäiset puheenjohtajat, Alexander Langer ja Maria Santos, vaihtuivat kauden puolivälissä kaksikkoon Adelaide Aglietta ja Paul Lannoye. Vuoden 1994 parlamenttivaalien jälkeen Langer palasi puheenjohtajaksi, tällä kertaa Claudia Rothin kanssa. Langer kuitenkin kuoli kesken kauden vuonna 1995, ja Magda Aelvoet oli puheenjohtajana tammikuusta 1997 heinäkuuhun 1999.

#### Vihreät/EVA:n aikakausi
Vuoden 1999 vaalien jälkeen Vihreät muodosti yhteisen poliittisen ryhmän Euroopan vapaan allianssin edustajien kanssa. Vaalit toivat Vihreille 38 ja EVA:lle 10 edustajapaikkaa, ja nämä 48 edustajaa muodostivat parlamentin neljänneksi suurimman ryhmän. Puheenjohtajiksi valittiin Heidi Hautala ja uudemman kerran Lannoye.

Vuoden 2004 europarlamenttivaalien jälkeen ryhmä pieneni 13 maan 42 europarlamentaarikkoon, mutta säilyi täpärästi yhdellä edustajalla 4. suurimpana. Puheenjohtajat vaihtuivat kaksikkoon Daniel Cohn-Bendit ja Monica Frassoni. Poliittisten ryhmien uudelleenjärjestelyn vuoksi Vihreät/EVA putosi kuitenkin viidenneksi suurimmaksi.

Europarlamenttivaaleissa vuonna 2009 Vihreät / Euroopan vapaa allianssi -ryhmän koko kasvoi jopa 55 parlamentaarikkoon, joista 46 oli vihreiden edustajia. Sijoitus vaalien jälkeen säilyi jälleen neljäntenä yhden äänen erolla, kun myös Ruotsin Piratpartietin Christian Engström liittyi ryhmään. Puheenjohtajina toimivat Cohn-Bendit ja Rebecca Harms.

Vuoden 2014 europarlamenttivaalien jälkeen ryhmän koko pieneni 50 edustajaan ja sijoitus aleni kuudenneksi. Ryhmän puheenjohtajiksi valittiin aluksi Harms ja Philippe Lamberts. Kauden puolivälissä Harmsin tilalle nousi Ska Keller.

Vaalit vuonna 2019 toivat Vihreät/EVA-ryhmälle merkittävimmän uuden paikkaennätyksen 74 edustajalla, ja ryhmä palasi neljänneksi suurimmaksi. Keller ja Lamberts valittiin uudestaan puheenjohtajiksi, kuten myös kauden puolivälin vaaleissa, mutta syyskuussa 2022 Keller luopui tehtävästä, ja Terry Reintke valittiin lokakuussa hänen tilalleen.

## Nykytila
Europarlamenttivaalit vuonna 2024 pienensivät Vihreät / Euroopan vapaa allianssi -ryhmää voimakkaasti 53 paikkaan. Tšekin piraattipuolueen Markéta Gregorován ryhmään liittymisestä huolimatta Vihreät/EVA jäi parlamentin kuudenneksi suurimmaksi. Ryhmän puheenjohtajiksi valittiin Bas Eickhout ja Terry Reintke. Ryhmän suomalaisina edustajina toimivat Vihreiden Ville Niinistö ja Maria Ohisalo.

## Jäsenpuolueet

### Aiemmat parlamenttikaudet

¹Tarkkailijajäsenenä

## Mepit
Kaudella 2024–2029 parlamenttiryhmään kuuluu 53 edustajaa 17 eri maasta:

* Rasmus Andresen
* Jaume Asens
* Michael Bloss
* Damian Boeselager
* Gordan Bosanac
* Saskia Bricmont
* Mélissa Camara
* Anna Cavazzini
* David Cormand
* Daniel Freund
* Bas Eickhout
* Alexandra Geese
* Markéta Gregorová
* Cristina Guarda
* Martin Häusling
* Pär Holmgren
* Alice Bah Kuhnke
* Sergey Lagodinsky

* Katrin Langensiepen
* Isabella Lövin
* Ignazio Marino
* Erik Marquardt
* Vicent Marzà
* Sara Matthieu
* Tilly Metz
* Ana Miranda Paz
* Hannah Neumann
* Ville Niinistö
* Rasmus Nordqvist
* Maria Ohisalo
* Leoluca Orlando
* Jutta Paulus
* Kira Marie Peter-Hansen
* Vladimir Prebilic
* Terry Reintke
* Diana Riba i Giner

* Nela Riehl
* Mounir Satouri
* Majdouline Sbai
* Lena Schilling
* Benedetta Scuderi
* Virginijus Sinkevičius
* Villy Søvndal
* Mārtiņš Staķis
* Nicolae Stefanuta
* Tineke Strik
* Anna Strolenberg
* Kai Tegethoff
* Marie Toussaint
* Reinier Van Lanschot
* Kim Van Sparrentak
* Catarina Vieira
* Thomas Waitz

## Aikaisempia meppejä

* Jan Philipp Albrecht
* François Alfonsi
* Max Andersson
* Marie-Hélène Aubert
* Margrete Auken
* Angelika Beer
* Sandrine Bélier
* Malika Benarab-Attou
* Jean-Luc Bennahmias
* Jean-Paul Besset
* José Bové
* Franziska Brantner
* Klaus Buchner
* Paul van Buitenen
* Kathalijne Maria Buitenweg
* Reinhard Bütikofer
* Bodil Ceballos
* Michael Cramer
* Karima Delli
* Pascal Durand
* Peter Eriksson
* Jill Evans
* Monica Frassoni
* Sven Giegold
* Rebecca Harms
* Heidi Hautala
* Maria Heubuch
* Ian Hudghton
* Marie Anne Isler Béguin
* Yannick Jadot
* Benedek Jávor
* Eva Joly
* Ska Keller
* Jean Lambert
* Philippe Lamberts
* Barbara Lochbihler
* Ulrike Lunacek
* Ernest Maragall
* Tamás Meszerics
* Reimon Michel
* Julia Reda
* Michèle Rivasi
* Bronis Ropė
* Judith Sargentini
* Molly Scott Cato
* Jordi Sebestià
* Davor Skrlec
* Alyn Smith
* Igor Šoltes
* Bart Staes
* Indrek Tarand
* Keith Taylor
* Joseph Maria Terricabras
* Helga Trüpel
* Claude Turmes
* Ernest Urtasun
* Monika Vana
* Johannes Voggenhuber
* Tatjana Ždanoka

## Lähteet

## Aiheesta muualla
* Vihreät / Euroopan vapaa allianssi -ryhmän kotisivut